stanford-oval/wikipedia huggingface dataset:
จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง

ซีรีส์ไลต์โนเวลญี่ปุ่น
| --- | --- |
จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง

暴食のベルセルク ～俺だけレベルという概念を突破する～ (Bōshoku no Beruseruku Ore dake Reberu to Iu Gainen wo Toppa suru)
ชื่อภาษาอังกฤษ: Berserk of Gluttony
แนว: จินตนิมิตมืด
นวนิยายชุด
เขียนโดย: อิจิกะ อิชชิกิ
สำนักพิมพ์: โชเซ็ตสึกะ นิ นาโร (พ.ศ. 2560–2565) คากูโยมุ (2565–ปัจจุบัน)
วางจำหน่ายตั้งแต่: 24 มกราคม พ.ศ. 2560 – ปัจจุบัน
ไลต์โนเวล
เขียนโดย: อิจิกะ อิชชิกิ
วาดภาพโดย: เฟม
สำนักพิมพ์: ไมโครแมกกาซีน
สำนักพิมพ์ภาคภาษาไทย: รักพิมพ์
ในเครือ: จีซีโนเวลส์
กลุ่มเป้าหมาย: ชาย
วางจำหน่ายตั้งแต่: 30 พฤศจิกายน พ.ศ. 2560 – ปัจจุบัน
จำนวนเล่ม: 8 (ญี่ปุ่น) 6 (ไทย)
มังงะ
เขียนโดย: อิจิกะ อิชชิกิ
วาดภาพโดย: ไดซูเกะ ทากิโนะ
สำนักพิมพ์: ไมโครแมกกาซีน
สำนักพิมพ์ภาคภาษาไทย: รักพิมพ์
ในเครือ: ไรด์คอมิกส์
นิตยสาร: คอมิกไรด์
กลุ่มเป้าหมาย: เซเน็ง
วางจำหน่ายตั้งแต่: 1 มีนาคม พ.ศ. 2561 – ปัจจุบัน
จำนวนเล่ม: 11 (ญี่ปุ่น) 8 (ไทย)
อนิเมะโทรทัศน์
กำกับโดย: เท็ตสึยะ ยานางิซาวะ
เขียนบทโดย: มาริโกะ คูนิซาวะ
สตูดิโอ: เอ.ซี.จี.ที
ถือสิทธิ์โดย: มิวส์ คอมมิวนิเคชัน
เครือข่าย: Tokyo MX, SUN, BS11
ฉาย:  2 ตุลาคม พ.ศ. 2566  –  21 ธันวาคม พ.ศ. 2566
ตอน: 12
 สถานีย่อยการ์ตูนญี่ปุ่น
จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง (ญี่ปุ่น: 暴食のベルセルク ～俺だけレベルという概念を突破する～; โรมาจิ: Bōshoku no Beruseruku Ore dake Reberu to Iu Gainen wo Toppa suru) เป็นซีรีส์ไลต์โนเวลญี่ปุ่น เขียนโดยอิจิกะ อิชชิกิ และวาดภาพประกอบโดยเฟม อิชชิกิเริ่มเผยแพร่ซีรีส์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมกราคม พ.ศ. 2560 ภายหลังย้ายไปเผยแพร่ในเว็บไซต์คากูโยมุตั้งแต่เดือนมีนาคม พ.ศ. 2565 หนังสือไลต์โนเวลเล่มแรกวางจำหน่ายในเดือนพฤศจิกายน พ.ศ. 2560 มังงะดัดแปลงวาดภาพโดยไดซูเกะ ทากิโนะ เริ่มเผยแพร่ทางนิตยสารออนไลน์คอมิกไรด์ของสำนักพิมพ์ไมโครแมกกาซีนตั้งแต่เดือนมีนาคม พ.ศ. 2561 ซีรีส์อนิเมะดัดแปลงผลิตโดยสตูดิโอเอ.ซี.จี.ที ออกอากาศตั้งแต่เดือนตุลาคมถึงธันวาคม พ.ศ. 2566
แหล่งข้อมูลอื่น

นวนิยายออนไลน์ที่คากูโยมุ (ญี่ปุ่น)
เว็บไซต์ทางการของมังงะที่คอมิกไรด์ (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง ที่ปีลีปีลี
อนิเมะ จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง (พากย์ไทย) ที่ปีลีปีลี
อนิเมะ จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง ที่อ้ายฉีอี้
จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง (นิยาย) ที่เครือข่ายข่าวอนิเมะ
ประเทศไทยใน พ.ศ. 2514

เหตุการณ์ที่เกิดขึ้นใน พ.ศ. 2514 (ค.ศ. 1971) ในประเทศไทย เป็นปีที่ 190 แห่งกรุงรัตนโกสินทร์ และเป็นปีที่ 26 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์ : พระบาทสมเด็จพระปรมินทรมหาภูมิพลอดุลยเดช
นายกรัฐมนตรี :
ถนอม กิตติขจร (สหประชาไทย) (จนถึง 17 พฤศจิกายน)
ถนอม กิตติขจร (รัฐประหาร, ผู้ใช้อำนาจ) (ตั้งแต่ 17 พฤศจิกายน)
คณะผู้ยึดอำนาจการปกครอง: คณะปฏิวัติ (เริ่ม 17 พฤศจิกายน)
หัวหน้าคณะปฏิวัติ: ถนอม กิตติขจร (ตั้งแต่ 17 พฤศจิกายน)
สภาผู้แทนราษฎร: ชุดที่ 10 (ถึง 17 พฤศจิกายน)
ประธานสภาผู้แทนราษฎร: ศิริ สิริโยธิน (สหประชาไทย) (จนถึง 17 พฤศจิกายน)
วุฒิสภา: ชุดที่ 3 (ถึง 17 พฤศจิกายน)
ประธานวุฒิสภา: นายวรการบัญชา (แต่งตั้ง) (จนถึง 17 พฤศจิกายน)
ประธานศาลฎีกา: ประกอบ หุตะสิงห์
เหตุการณ์ > เมษายน

24 เมษายน – วันสถาปนาสถาบันเทคโนโลยีพระจอมเกล้า
เหตุการณ์ > มิถุนายน

9 มิถุนายน – ฉลองสิริราชสมบัติครบ 25 ปี พระราชพิธีรัชดาภิเษก
เหตุการณ์ > สิงหาคม

4 สิงหาคม – วันเริ่มก่อสร้างสะพานสมเด็จพระปิ่นเกล้า
9 สิงหาคม – วันก่อตั้งลูกเสือชาวบ้าน (ลส.ชบ.) ซึ่งเริ่มที่หมู่บ้านเหล่ากอหก ตำบลแสงพา อำเภอนาแห้ว จังหวัดเลย เป็นแนวกันชนระหว่างชาวบ้านกับลัทธิคอมมิวนิสต์จีนที่แทรกซึมเข้ามาในประเทศไทย
เหตุการณ์ > กันยายน

14 กันยายน – ประกาศกระทรวงมหาดไทย ลงวันที่ 7 กันยายน พ.ศ. 2514 ตั้งตำบลบ้านใหม่ไชยมงคลในท้องที่อำเภอทุ่งเสลี่ยม จังหวัดสุโขทัย
เหตุการณ์ > พฤศจิกายน

17 พฤศจิกายน – จอมพลถนอม กิตติขจร รัฐประหารตนเอง จัดตั้งรัฐบาลคณะรัฐประหารขึ้นปกครองประเทศ
เหตุการณ์ > ธันวาคม

1 ธันวาคม ทหารเรือได้ดำเนินการประหารชีวิตนายสมศักดิ์ ขวัญแก้ว ด้วยการยิงเป็นชุดในที่สาธารณะ ที่เชิงเขาตะแบก โดยเป็นบุคคลแรกที่ถูกประหารชีวิตด้วยอำนาจมาตรา 17 หลังจากการรัฐประหารตนเองของจอมพลถนอม ในเดือนพฤศจิกายน
17 ธันวาคม กรมราชทัณฑ์ได้ดำเนินการประหารชีวิตนายวินัย โพธิ์ภิรมย์ ด้วยการยิงเป้าที่เรือนจำกลางบางขวางตามคำสั่งของหัวหน้าคณะปฎิวัติโดยอาศัยอำนาจมาตรา 17 นับเป็นบุคคลที่สองที่ถูกประหารชีวิตด้วยอำนาจมาตรา 17 หลังจากการรัฐประหารตนเองของจอมพลถนอม ในเดือนพฤศจิกายน
18 ธันวาคม – วันสิ้นพระชนม์สมเด็จพระอริยวงศาคตญาณ (จวน อุฎฺฐายี) สมเด็จพระสังฆราชพระองค์ที่ 16 แห่งกรุงรัตนโกสินทร์
เหตุการณ์ > ไม่ทราบวัน

สถาปนามหาวิทยาลัยรามคำแหง
ก่อตั้งองค์การด้านสิ่งแวดล้อม กรีนพีซ
วันเกิด > มกราคม

29 มกราคม – ปราบ ยุทธพิชัย นักแสดง
วันเกิด > มีนาคม

13 มีนาคม – จิตต์โสภิณ ลิมปิสวัสดิ์ นักแสดง
วันเกิด > เมษายน

1 เมษายน – พล ตัณฑเสถียร นักแสดง
วันเกิด > พฤษภาคม

20 พฤษภาคม – รชนีกร พันธุ์มณี นักแสดง
วันเกิด > กันยายน

3 กันยายน – ดนุพร ปุณณกันต์ นักการเมือง
5 กันยายน – หม่อมหลวงมิ่งมงคล โสณกุล
14 กันยายน – อาภาศิริ นิติพน นักแสดง
22 กันยายน – วรวุฒิ นิยมทรัพย์ นักแสดง
วันเกิด > ตุลาคม

9 ตุลาคม – อัญษนา บุรานันท์ นักแสดง
14 ตุลาคม
สิเรียม ภักดีดำรงฤทธิ์ นักแสดง
สายสวรรค์ ขยันยิ่ง นักข่าว
22 ตุลาคม – ฮันนี่ ศรีอีสาน นักร้อง (ถึงแก่กรรม 26 กุมภาพันธ์ พ.ศ. 2535)
วันเกิด > พฤศจิกายน

2 พฤศจิกายน – ชัยวุฒิ ธนาคมานุสรณ์ นักการเมือง
วันเกิด > ธันวาคม

9 ธันวาคม – ศรีรัศมิ์ สุวะดี
17 ธันวาคม – เดือนเต็มดวง ณ เชียงใหม่ นักการเมือง
วันถึงแก่กรรม > มีนาคม

12 มีนาคม – เจือ ศรียาภัย นักการเมือง (เกิด 21 กรกฎาคม พ.ศ. 2443)
16 มีนาคม – หม่อมเจ้านิตยากร วรวรรณ (ประสูติ 5 เมษายน พ.ศ. 2436)
วันถึงแก่กรรม > มิถุนายน

22 มิถุนายน – หม่อมเจ้าสิทธิพร กฤดากร (ประสูติ 10 เมษายน พ.ศ. 2426)
วันถึงแก่กรรม > กรกฎาคม

17 กรกฎาคม – หม่อมเจ้าโสภณภราไดย สวัสดิวัตน์ (ประสูติ 8 มกราคม พ.ศ. 2447)
วันถึงแก่กรรม > สิงหาคม

14 สิงหาคม – หม่อมเจ้าขจรจิรพันธ์ จิรประวัติ (ประสูติ 16 ตุลาคม พ.ศ. 2455)
19 สิงหาคม – หลวงบุรกรรมโกวิท (ล้อม บุรกรรมโกวิท) (เกิด 22 พฤษภาคม พ.ศ. 2439)
วันถึงแก่กรรม > พฤศจิกายน

22 พฤศจิกายน – แนบ พหลโยธิน นักการเมือง (เกิด 26 สิงหาคม พ.ศ. 2443)
23 พฤศจิกายน – พระวรวงศ์เธอ พระองค์เจ้ามาลิศเสาวรส (ประสูติ 18 ธันวาคม พ.ศ. 2426)
27 พฤศจิกายน – หม่อมเอลิสะเบธ จักรพงษ์ ณ อยุธยา (เกิด 29 พฤศจิกายน พ.ศ. 2458)
วันถึงแก่กรรม > ธันวาคม

1 ธันวาคม - สมศักดิ์ ขวัญแก้ว (เกิดพ.ศ. 2486)
17 ธันวาคม - วินัย โพธิ์ภิรมย์ เกิด 11 ตุลาคม พ.ศ. 2495)
18 ธันวาคม – สมเด็จพระอริยวงศาคตญาณ (จวน อุฏฺฐายี) (ประสูติ 16 มกราคม พ.ศ. 2440)
ดิจิมอนยูนิเวิร์ส แอปพลิมอนสเตอร์ส

| --- | --- |
ดิจิมอนยูนิเวิร์ส แอปพลิมอนสเตอร์ส
デジモンユニバース アプリモンスターズ
ชื่อภาษาอังกฤษ: Digimon Universe: Appli Monsters
แนว: พจญภัย, ต่อสู้, AI, โชเน็น
อนิเมะ
ดิจิมอนยูนิเวิร์ส แอปพลิมอนสเตอร์ส
กำกับโดย: โคงะ โก
อำนวยการโดย: นากาโทมิ ไดจิ
เขียนบทโดย: คาโต ยูอิจิ
ดนตรีโดย: นาคางาวะ โคทาโร่
สตูดิโอ: โตเอแอนิเมชัน
มังงะ
เขียนโดย: ฮงโก อาคิโยชิ
วาดภาพโดย: อาคามิเนะ นาโอกิ
สำนักพิมพ์: ชูเอชะ
นิตยสาร: วีจัมป์
กลุ่มเป้าหมาย: โชเน็น
วางจำหน่ายตั้งแต่: พฤศจิกายน ค.ศ. 2016 – ตุลาคม ค.ศ. 2017
จำนวนเล่ม: 2
มังงะ
ดิจิมอนยูนิเวิร์ส แอปพลิมอนสเตอร์ส แอปมอน งาคุเอ็น
เขียนโดย: ฮงโก อาคิโยชิ
วาดภาพโดย: ฮิโรเสะ คัตสึมิ
สำนักพิมพ์: ชูเอชะ
นิตยสาร: ไซเคียวจัมป์
กลุ่มเป้าหมาย: โชเน็น
วางจำหน่ายตั้งแต่: พฤศจิกายน ค.ศ. 2016 – กันยายน ค.ศ. 2017
เกม
ผู้พัฒนา: Inti Creates
ผู้จัดจำหน่าย: Bandai Namco Entertainment
แนว: Role-playing game
แพลตฟอร์ม: นินเท็นโด 3DS
วางจำหน่ายเมื่อ: JP: 1 ธันวาคม 2016
ดิจิมอนยูนิเวิร์ส แอปพลิมอนสเตอร์ส (ญี่ปุ่น: デジモンユニバース アプリモンスターズ; โรมาจิ: Dejimon Yunibāsu Apuri Monsutāzu) เป็นอนิเมะโทรทัศน์ชุด ดิจิมอน ลำดับที่ 7 ผลิตโดย โตเอะ แอนิเมชัน และเป็นผลงานสื่อผสมทั้งอนิเมะ, เกม และ มังงะเข้าไว้ด้วยกัน
เนื้อเรื่อง

ในปี ค.ศ. 2045 โลกมนุษย์ที่อยู่ท่ามกลางยุคดิจิตอลที่มนุษย์ทุกๆคนต่างก็ล้วนใช้งานแอปพลิเคชันผ่านสมาร์ทโฟนในชีวิตประจำวันกันอย่างแพร่หลายนั้น จู่ๆก็มีแอปพลิเคชันจำนวนมากมายที่มีความรู้สึกนึกคิด สามารถเคลื่อนไหวได้อย่างอิสระและเป็นตัวเชื่อมระหว่างมนุษย์และโลกอินเทอร์เน็ท โดยเรียกแอปเหล่านั้นว่า "แอปพลิมอนสเตอร์" หรือเรียกสั้นๆ ว่า "แอปมอน"
เรื่องราวของ ชินไค ฮารุ เด็กชายมัธยมต้น ผู้ชื่นชอบการอ่านนิยายและชื่นชอบตัวเอกที่นิยายที่ได้อ่านแต่ในชีวิตจริงกลับเป็นคนที่มีปัญหาในด้านความกล้าและความมั่นใจ วันหนึ่งได้พบกับ กัตช์มอน แอปมอนประเภทค้นหาปรากฏต่อหน้าสมาร์ทโฟนของฮารุ ทำให้ทั้งสองต้องเผชิญหน้ากับภัยร้ายของ ลิเวียธาน สุดยอดปัญญาประดิษฐ์ผู้สร้างไวรัส เรื่องราวของโลกทั้งสองได้เริ่มต้นขึ้นแล้ว
ตัวละคร > L คอร์ป > ผู้เกี่ยวข้องกับแอปพลิยามะ 470

แอปพลิยามะ 470 (アプリ山470, แอปพลิยามะนานะมารุ หรือ แอปพลิยามะสี่เจ็ดศูนย์) คือกลุ่มไอดอลชื่อดัง โดยมี ประธาน L คอร์ปเป็นโปรดิวเซอร์ มีสมาชิกทั้งหมด 470 คน
การออกอากาศ

ดิจิมอนยูนิเวิร์ส แอปพลิมอนสเตอร์ส ออกอากาศทางสถานีโทรทัศน์ทีวีโตเกียวเมื่อวันที่ 1 ตุลาคม ค.ศ. 2016 ในช่วงแรกออกอากาศทุกวันเสาร์เวลา 7:00 น. - 7:30 น. อย่างไรก็ตามได้ย้ายเวลาออกอากาศเป็นเวลา 9:30 น. - 10:00 น. เมื่อวันที่ 1 เมษายน ค.ศ. 2017
ในส่วนประเทศไทย ได้ออกอากาศทางเอ็มคอตเอชดี ในรายการช่อง 9 การ์ตูน ทุกวันเสาร์เวลา 8:00 - 8:30 น. โดยใช้ชื่อว่า ดิจิมอน แอปมอนสเตอร์ ออกอากาศครั้งแรกเมื่อวันที่ 29 มิถุนายน พ.ศ. 2562 จนถึงวันที่ 20 มิถุนายน พ.ศ. 2563
ข้อมูลลิงก์

ข้อมูลหลัก
เว็บไซต์อย่างเป็นทางการของ ดิจิมอนยูนิเวิร์ส แอปพลิมอนสเตอร์ส เก็บถาวร 2016-06-25 ที่ เวย์แบ็กแมชชีน
ทวิตเตอร์อย่างเป็นทางการ ที่เอกซ์ (ทวิตเตอร์)
อนิเมะ
เว็บไซต์อย่างเป็นทางการของโตเอ อนิเมะชัน
เว็บไซต์อย่างเป็นทางการของทีวีโตเกียว
เกม
เว็บไซต์อย่างเป็นทางการของบันไดนัมโค
เว็บไซต์อย่างเป็นทางการของดาต้าการ์ดดัส
เว็บไซต์อย่างเป็นทางการของการ์ดดัส
ทวิตเตอร์อย่างเป็นทางการ (การ์ดดัส) ที่เอกซ์ (ทวิตเตอร์)
วงศ์ทนง ชัยณรงค์สิงห์

| วงศ์ทนง ชัยณรงค์สิงห์ |
| --- | --- |

เกิด: 21 มกราคม พ.ศ. 2511 (56 ปี) เขตธนบุรี กรุงเทพมหานคร
นามปากกา: วงศ์ทนง ชัยณรงค์สิงห์, เดปป์ นนทเขตคาม
อาชีพ: บรรณาธิการ, นักเขียน, คอลัมนิสต์, พิธีกร
สัญชาติ: ไทย
ช่วงเวลา: 2533 - ปัจจุบัน
แนว: ไอเดีย (Idea), ซัมบอดี้ (Somebody), นอสตาลเจีย (Nostalgia)
หัวข้อ: นิตยสาร a day
เว็บไซต์
https://twitter.com/wongthanong
วงศ์ทนง ชัยณรงค์สิงห์ เกิดที่ ธนบุรี กรุงเทพมหานคร จบการศึกษา จากคณะมนุษยศาสตร์และสังคมศาสตร์ มหาวิทยาลัยสงขลานครินทร์ เป็นหนึ่งในผู้ก่อตั้งนิตยสารอะเดย์ (A Day) (2543) ร่วมกับนิติพัฒน์ สุขสวยและภาสกร ประมูลวงศ์ เคยเป็นบรรณาธิการอำนวยการนิตยสารอะเดย์ นิตยสาร Hamburger นิตยสาร Knock Knock และบรรณาธิการที่ปรึกษาสำนักพิมพ์ อะบุ๊ค ก่อนจะลาออกมาเนื่องจากดีลขายหุ้น
ประวัติ

วงศ์ทนงเกิดและเติบโตย่านสำเหร่ ฝั่งธนบุรี ในครอบครัวชนชั้นกลาง มีพี่น้องท้องเดียวกัน 7 คน ผู้ชาย 2 คน และผู้หญิง 5 คน โดยวงศ์ทนง เป็นลูกคนที่ 6 ของครอบครัว ซึ่งตลอดวัยเด็กนั้นได้คลุกคลีอยู่กับพี่สาวและน้องสาวตลอด เนื่องจากพี่ชายไปเติบโตและเรียนหนังสือที่อังกฤษด้วยอุปนิสัยชอบอยู่คนเดียว และมีโลกส่วนตัวสูงจึงชอบอ่านหนังสือ ตอนเด็ก ๆ แม่จะชอบซื้อนิตยสารไว้ที่บ้านมาก ไม่ว่าจะเป็นดิฉัน แพรว ลลนา ขวัญเรือน หรือสตรีสาร พอโตขึ้นก็เข้าไปอ่านหนังสือในศึกษาภัณฑ์พาณิชย์ ราชดำเนิน ต่อมาก็ไปคลุกตัวอยู่ที่หอสมุดแห่งชาติ
ต่อมาสอบเข้าได้ที่สาขาวิชาสังคมวิทยาและมานุษยวิทยา คณะมนุษยศาสตร์และสังคมศาสตร์ มหาวิทยาลัยสงขลานครินทร์ วิทยาเขตปัตตานี เขาชอบเมืองปัตตานีสมัยนั้นมาก เพราะเป็นเมืองที่ผสมผสานด้วยวัฒนธรรมที่หลากหลาย
เขาตั้งใจว่าจะเรียนให้ได้เกียรตินิยม แต่จุดเปลี่ยนเกิดขึ้นตอนอยู่ปี 1 จำได้ว่าไปลอกข้อสอบในห้อง เพราะอยากได้เกรด A จนถูกอาจารย์จับได้ และให้ติด E ทันที (เกรด E เทียบได้กับ F ในหลายมหาวิทยาลัย) เขาผันตัวไปเล่นละครเวที และจบด้วยวิชาโทรัฐศาสตร์ ในปีการศึกษา พ.ศ. 2532
เมื่อเข้าสู่ชีวิตการทำงาน ‘โหน่ง’ เล่าว่า ตอนแรกได้ตระเวนสมัครงานตามบริษัทต่าง ๆ ทั้งเป็นเซลส์ขายของ ผู้ช่วยผู้จัดการเซเว่น อีเลฟเว่น แต่ไม่มีบริษัทใดรับเข้าทำงาน จึงกลับมาทบทวนว่าเขาน่าจะทำงานหนังสือและได้งานที่นิตยสาร ‘Hi Class’ เป็นที่แรก และทำงานกอง บ.ก. อีกสองสามที่ต่อมาก่อนจะก่อตั้งนิตยสาร a day
ก่อตั้งนิตยสาร a day (2543)

นิตยสาร a day มีเนื้อหานิตยสารที่ขึ้นชื่อในเรื่องความแปลกใหม่ ไม่เหมือนใคร ด้วยวิธีการคิดนอกกรอบ เนื้อหาของ a day จะมี 3 ส่วน ส่วนแรกคือ "ไอเดีย" (Idea) ความคิดสร้างสรรค์ ส่วนที่สองคือ "ซัมบอดี้" (Somebody) คือเรื่องของคนเก่ง ๆ ที่มีดี ส่วนที่สามคือ "นอสตาลเจีย" (Nostalgia) เป็นเรื่องราวย้อนอดีต ที่ให้ความสุข และความประทับใจ ปี 2543 เขาก่อตั้งนิตยสาร a day ร่วมกับ นิติพัฒน์ สุขสวย และภาสกร ประมูลวงศ์ด้วยวิธีการระดมทุนจากผู้อ่าน ขายหุ้นให้กับกลุ่มคนทั่วไปที่ชื่นชอบงานเขียนและสนใจไอเดียของเขา โดยเขาได้นั่งลงเขียน จดหมายร่ายยาว 5 แผ่น บรรยายภาพนิตยสาร a day ที่เขาอยากจะให้มีขึ้น จนผู้อ่านเห็นภาพที่ชัดเจน พร้อมประกาศขายหุ้น ๆ ละ 1,000 บาท แก่ผู้ที่สนใจ โดยตัวเขาลงทุนซื้อเอง 1 แสนบาท "ผมบอกเขาว่า มันจะเป็นนิตยสารเล็ก ๆ ที่จะอยู่ได้ด้วย การสนับสนุนจากผู้อ่าน อ่านสนุก ขณะเดียวกัน ก็ให้แรงบันดาลใจ และความประทับใจ คอลัมน์จะมีอะไรบ้าง ทำหน้าปกให้ดู และมีใบแนบว่า จะซื้อหุ้นรึเปล่า"
พร้อมกันนั้น ยังได้ทำโปสเตอร์ เผยแพร่ความคิด ที่เริ่มต้นด้วยประโยคว่า "ถ้าชีวิตนี้สามารถเป็น เจ้าของนิตยสาร ได้สักเล่ม คุณสนใจไหม?" ไปติดตามร้านอาหาร สถาบันศึกษา และแหล่งชุมชนทั่วไป ฟังดูเป็นเรื่องจริงที่เหลือเชื่อ เพราะภายในเวลา เพียงสองเดือน หลังจากส่งจดหมาย เชิญชวนออกไป เงินทุนที่ต้องการก็ครบถ้วน จนต้องปิดรับหุ้นก่อนกำหนด ทุกวันนี้ a day มีจำนวนหุ้นทั้งสิ้น 2,500 หุ้น ได้เงินไปร่วม 2.5 ล้านบาท จากผู้ร่วมทุน 459 ท่าน คอนเซ็ปท์ของ a day คือ "หนังสือของความคิดสร้างสรรค์" หนังสือช่างคิด ที่อ่านแล้วให้ความคิด ให้แรงบันดาลใจ ให้ความประทับใจ นิตยสาร a day ฉบับแรก ที่วางจำหน่าย เมื่อเดือนกันยายน พ.ศ. 2543 ก็ขายดีมากจนต้องพิมพ์ถึง 2 ครั้ง บรรณาธิการ a day ถูกเปลี่ยนตัวอย่างน้อย 3 คน เริ่มตั้งแต่ โหน่ง วงศ์ทนง, วชิรา รุธิรกนก และทรงกลด บางยี่ขัน วาระการเป็น บก.คนละ 3-4 ปี เปลี่ยนเพื่อความสดใหม่
ลาออกจากนิตยสาร a day (2560)

25 ก.ค.2551 วงศ์ทนง มีความคิดที่จะทำหนังสือ a day bulletin เป็นรายสัปดาห์ซึ่งต้องใช้เงินลงทุนสูง จึงมีการขายหุ้นให้กับ “นายสุรพงษ์ เตรียมชาญชัย” แห่ง ทราฟฟิก คอนเนอร์ ซึ่งเป็นบริษัทผู้ผลิตสื่อและมีเดียรายใหญ่  มีการเปลี่ยนแปลงชื่อบริษัท จาก บริษัท เดย์อาฟเตอร์เดย์ จำกัด เป็น บริษัท เดย์ โพเอ็ทส์ จำกัด (Day Poets Co. Ltd.) ผลิตนิตยสาร a day, a day bulletin, Hamburger และ Knock Knock และเป็นผู้ถือหุ้นใน บริษัท เน็ก แอนด์ เดอะ ซิตี้ จำกัด ของ “น้าเน็ค-เกตุเสพย์สวัสดิ์ ปาลกะวงศ์ ณ อยุธยา” จำนวน 29,999 หุ้น (คิดเป็นร้อยละ 60 ของทุนจดทะเบียนที่ชำระแล้ว) ทั้งยังถือหุ้นใน บริษัท อีส แอม อาร์ ดอตเน็ต จำกัด จำนวน 59,999 หุ้น (คิดเป็นร้อยละ 60 ของทุนจดทะเบียนที่ชำระแล้ว) มีผลประกอบการa day กำไรในปี 2558 ประมาณ 2 ล้านกว่าบาท และขาดทุนในปี 2559 ประมาณ 9 ล้านบาท
27 ธันวาคม 2559 บริษัท โพลาริส แคปปิตัล จำกัด (มหาชน) (Polar) ได้แจ้งต่อตลาดหลักทรัพย์ กรณีเข้าซื้อกิจการของบริษัท เดย์ โพเอทส์ จำกัด จำนวน 490,000 หุ้น หรือคิดเป็น 70% ของหุ้นทั้งหมด ราคาหุ้นละ 630 บาท รวมเป็นเงินประมาณ 300 กว่าล้านบาท 3 ก.พ. 2560 "วงศ์ทนง ชัยณรงค์สิงห์" ยืนยัน ไม่ทราบการซื้อ-ขายหุ้นบริษัท หากล้มดีลไม่สำเร็จ พร้อมลาออก
เขายืนยันว่าตนไม่ทราบเรื่องการขายหุ้นให้กับบริษัทโพลาร์ และได้รับรู้เรื่องทั้งหมดพร้อม ๆ กับทุกคน แต่เมื่อรู้เรื่องก็ไม่นิ่งนอนใจเพราะรู้สึกไม่สบายใจกับลักษณะของดีล เขายืนยันกับผู้ถือหุ้นใหญ่ว่าตนขอไม่เอาดีลนี้ ซึ่งได้คุยกันแล้วและรออยู่ว่าดีลนี้จะยุติหรือไม่ ถ้าไม่ตนจะขอลาออกจากบริษัท เดย์ โพเอทส์ 16 ก.พ. 2560 วงศ์ทนง ชัยณรงค์สิงห์และนิติพัฒน์ สุขสวย ประกาศลาออกจาก บริษัท เดย์ โพเอทส์ส่วน a day weekly และ a day Idol ขาดทุนและปิดตัวลงไปแล้วก่อนหน้านี้
เขาชี้แจงว่า ในด้านผู้ร่วมทุน 459 ท่าน ตลอด 10 กว่าปีที่ผ่านมามีการจ่ายเงินปันผลไปแล้ว 6 ครั้ง ตลอดสิบกว่าปีที่ผ่านมา เราปันผลไปแล้ว 6 ครั้ง ที่สำคัญก็คือการปันผลครั้งที่ 1 2546 เป็นการปันผลร้อยเปอร์เซ็นต์ นั่นหมายความว่า ใครลงมาเท่าไรได้คืนไปเท่านั้น ลงหนึ่งพันได้คืนกลับไปหนึ่งพัน ลงหนึ่งหมื่นได้หนึ่งหมื่น คือผมต้องการขอบคุณผู้ร่วมลงขันครับว่า ต่อไปนี้สบายใจได้เลยว่าเงินที่คุณลงมา คุณได้คืนไปหมดแล้ว ที่เหลือคือเก็บกินได้ตลอดชีวิต และระหว่างปี 2546-2558 เราปันผลไปอีก 5 ครั้งด้วยกัน นั่นก็คือปี 2550, 2552, 2554, 2556 และก็ปีล่าสุดคือปี 2558 และพยายามติดต่อผู้ร่วมลงขันเพื่อแสดงเจตนารมณ์ว่าไม่เคยทอดทิ้ง
ผลงาน > งานบรรณาธิการ

กองบรรณาธิการ นิตยสาร Hi-Class (2533-2534)
กองบรรณาธิการ นิตยสาร Life & Decor (2534-2537)
บรรณาธิการบทความ นิตยสาร GM (2537-2538)
บรรณาธิการบริหาร นิตยสาร Trendy Man (2538-2541)
รองบรรณาธิการบริหาร นิตยสาร Image (2541-2542)
บรรณาธิการบริหาร นิตยสาร a day (2543-2545)
บรรณาธิการที่ปรึกษา นิตยสาร a day, HAMBURGER, KNOCKKNOCK!, a book  (2545-2560)
บรรณาธิการอำนวยการ a day BULLETIN (2551-2560)
ผลงาน > งานรับจ้างผลิตสิ่งพิมพ์

บริษัท A day Graphic รับจ้างผลิตสิ่งพิมพ์ให้กับหน่วยงานภายนอก
ผลงาน > งานพิธีกร

พิธีกร(ช่วงคอลัมนิสต์ นักสร้างแรงบันดาลใจ) รายการเจาะใจ (ปีที่ 21) "เมื่อหัวใจยังเต้น" (2555 - ปัจจุบัน)
พิธีกร รายการ "The Idol คนบันดาลใจ" (สิงหาคม 2555 - ธันวาคม 2555)
พิธีกร รายการ "ไทยเท่" (กุมภาพันธ์ 2556 - ปัจจุบัน)
ผลงานเขียน

เรื่องเล็ก (2543)
เหมือนไขมัน (บทสัมภาษณ์ ประภาส ชลศรานนท์) (2543)
The Story of The Modern Rebel (2546)
The Bear Wish Project (นามปากกา เดปป์ นนทเขตคาม) (2547)
หญิงสาวนักขายขนมปัง (2547)
มากกว่านั้น (2548)
Wake Up ! (ร่วมกับ วชิรา รุธิรกนก และ ทรงกลด บางยี่ขัน) (2550)
Question Mark (บทสัมภาษณ์ อภิสิทธิ์ เวชชาชีวะ) (2550)
abc : Change (ผู้เขียน วงศ์ทนง ชัยณรงค์สิงห์, แทนไท ประเสริฐกุล, ใบพัด, เรียวตะ ซูซูกิ, วชิรา รุธิรกนก, นภาพร ไตรวิทย์วารีกุล, วรรณสิงห์ ประเสริฐกุล, หนุ่มเมืองจันท์) (2551)
TRY (2552)
มัชฌิมนิเทศ (2553)
minidot004 COME HOME (2554)
NO M>RE NO L<SS (2555)
In My Life (2555)
Day After Day (2556)
Everyday Story (2557)
กรรมการผู้ตัดสินรายการ SME ตีแตก (2557-2558)
ทำอะไรเล็ก ๆ ง่าย ๆ ก็มีความสุขได้ (2558)
เป็นคนธรรมดามันง่ายไป (2558)
เดอะ ดาวน์ เป็นคนธรรมดามันง่ายไป (ภาพยนตร์สารคดี) (2558)
Everyday Story 2 (2559)
รางวัล

หนึ่งใน 50 Young Executive จากการโหวตของผู้อ่าน นิตยสาร POSITIONING พ.ศ. 2548
บรรณาธิการดีเด่น รางวัลคุณนิลวรรณ ปิ่นทอง' จากสมาคมภาษาและหนังสือแห่งประเทศไทย พ.ศ. 2552
Top Celeb’ Twitter of the Year : @Wongthanong โดย คุณวงศ์ทนง ชัยณรงค์สิงห์ งานThailand Zocial Awards 2014 ประกาศผลรางวัลของคนออนไลน์ จัดโดย Zocialinc เว็บไซต์ที่รวบรวมสถิติและวิเคราะห์ Social Network ต่าง ๆ ซึ่งเป็นบริษัทของคนไทย ครั้งที่ 2   พ.ศ. 2558
กิจกรรม

วันเสาร์ที่ 10 พฤษภาคม 2558 จัดกิจกรรม “HUMAN RUN FOR NEPAL” วิ่งด้วยกัน ปันน้ำใจ ไปเนปาล ใช้กิจกรรมวิ่งเป็นสื่อกลางในการชวนคนไทยใจบุญร่วมวิ่ง พร้อมบริจาคเงินช่วยชาวเนปาล ผ่านสภากาชาดไทยเพื่อผู้ประสบภัยแผ่นดินไหวในเนปาล
มูลนิธิ a day Foundation

เขาเป็นผู้ก่อตั้ง a day Foundation (2554 - ปัจจุบัน) a day Foundation เป็นองค์กรอิสระในลักษณะของมูลนิธิที่ไม่แสวงหาผลกำไร มีวัตถุประสงค์สำคัญ เพื่อส่งเสริม และผลักดันให้งานอาสาสมัคร (Volunteer) เป็นงานที่มีเกียรติ มีคุณค่า น่ายกย่องเป็นแบบอย่าง ตลอดจนสามารถประกอบเป็นอาชีพที่มั่นคงได้ เช่นเดียวกับกิจการเพื่อสังคม (Social Enterprise) ในหลายประเทศ โดย a day Foundation มุ่งหวังให้คนกล้าลงมือทำในสิ่งที่ถูกต้อง ตามคำขวัญขององค์กร ที่ว่า  “Do the right thing” โดยมุ่งสร้างสรรค์กิจกรรมอาสาสมัคร เพื่อเยียวยาแก้ไขปัญหาสังคมในด้านต่าง ๆ รวมทั้งรณรงค์ในเรื่องทัศนคติ และค่านิยมบางประการที่ยังผิดพลาดบกพร่อง ชักชวนคนที่มีให้แบ่งปันแก่คนที่ขาด ปรารถนาให้คนส่วนใหญ่เห็นความสำคัญของการเสียสละและการมีหัวใจเป็นผู้ให้
แหล่งข้อมูลอื่น

วงศ์ทนง ชัยณรงค์สิงห์ ที่เอกซ์ (ทวิตเตอร์)
จุนอิจิโร โคอิซูมิ

| จุนอิจิโร โคอิซูมิ |
| --- | --- |
小泉 純一郎
ภาพถ่ายทางการ ค.ศ. 2001

นายกรัฐมนตรีญี่ปุ่น
ดำรงตำแหน่ง 26 เมษายน ค.ศ. 2001 – 26 กันยายน ค.ศ. 2006
กษัตริย์: จักรพรรดิอากิฮิโตะ
ก่อนหน้า: โยชิโร โมริ
ถัดไป: ชินโซ อาเบะ
หัวหน้าพรรคเสรีประชาธิปไตย
ดำรงตำแหน่ง 20 เมษายน ค.ศ. 2001 – 20 กันยายน ค.ศ. 2006
รองประธานาธิบดี: ทากุ ยามาซากิ
เลขาธิการ: ทามิซูเกะ วาตานูกิ ชินโซ อาเบะ สึโตมุ ตาเกเบะ
ก่อนหน้า: โยชิโร โมริ
ถัดไป: ชินโซ อาเบะ
รัฐมนตรีว่าการกระทรวงสาธารณสุขและสวัสดิการ
ดำรงตำแหน่ง 7 พฤศจิกายน ค.ศ. 1996 – 29 กรกฎาคม ค.ศ. 1998
นายกรัฐมนตรี: รีวตาโร ฮาชิโมโตะ
ก่อนหน้า: นาโอโตะ คัง
ถัดไป: โซเฮ มิยาชิตะ
ดำรงตำแหน่ง 27 ธันวาคม ค.ศ. 1988 – 10 สิงหาคม ค.ศ. 1989
นายกรัฐมนตรี:   โนโบรุ ทาเกชิตะ  โซซูเกะ อูโนะ 
ก่อนหน้า: ทากาโอะ ฟูจิโมโตะ
ถัดไป: ซาบูโร โทอิดะ
รัฐมนตรีว่าการกระทรวงไปรษณีย์และโทรคมนาคม
ดำรงตำแหน่ง 12 ธันวาคม ค.ศ. 1992 – 20 กรกฎาคม ค.ศ. 1993
นายกรัฐมนตรี: คิอิจิ มิยาซาวะ
ก่อนหน้า: ฮิเดโอะ วาตานาเบะ
ถัดไป: คิอิจิ มิยาซาวะ
สมาชิกสภาผู้แทนราษฎร จากคานางาวะ
ดำรงตำแหน่ง 10 ธันวาคม ค.ศ. 1972 – 21 กรกฎาคม ค.ศ. 2009
ก่อนหน้า: เขตที่มีสมาชิกหลายคน
ถัดไป: ชินจิโร โคอิซูมิ
เขตเลือกตั้ง: เขต 2 (1972-1996) เขต 11 (1996-2009)
 
ข้อมูลส่วนบุคคล
เกิด:  (1942-01-08) 8 มกราคม ค.ศ. 1942 (82 ปี) โยโกซูกะ จังหวัดคานางาวะ จักรวรรดิญี่ปุ่น
พรรคการเมือง: เสรีประชาธิปไตย
คู่สมรส: คาโยโกะ มิยาโมโตะ (สมรส 1978; หย่า 1982)
บุตร:   โคตาโร โคอิซูมิ  ชินจิโร โคอิซูมิ  โยชินางะ มิยาโมโตะ 
บุพการี: จุนยะ โคอิซูมิ (พ่อ) โยชิเอะ โคอิซูมิ (แม่)
ความสัมพันธ์: โคอิซูมิ มาตาจิโร (ปู่)
ศิษย์เก่า:   มหาวิทยาลัยเคโอ (BEc)  ยูนิเวอร์ซิตีคอลลิจลันเดิน 

จุนอิจิโร โคอิซูมิ (ญี่ปุ่น: 小泉 純一郎; โรมาจิ: Ko'izumi Jun'ichirō; เกิดวันที่ 8 มกราคม ค.ศ. 1942) เป็นอดีตนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่นและหัวหน้าพรรคเสรีประชาธิปไตย (LDP) ใน ค.ศ. 2001 ถึง 2006 เขาเลิกเล่นการเมืองใน ค.ศ. 2009 โดยเป็นนายกรัฐมนตรีที่ดำรงตำแหน่งนานเป็นอันดับ 6 ในประวัติศาสตร์ญี่ปุ่น
โคอิซูมิได้รับการยอมรับอย่างกว้างขวางว่าเป็นผู้นำพรรค LDP ที่มีแนวคิดอิสระเมื่อได้รับเลือกให้ดำรงตำแหน่งใน ค.ศ. 2001 โดยเป็นที่รู้จักในฐานะนักปฏิรูปเศรษฐกิจแบบเสรีนิยมใหม่ โดยมุ่งเน้นที่การลดหนี้สาธารณะของญี่ปุ่นและให้ไปรษณีย์กลายเป็นของเอกชน ในการเลือกตั้ง ค.ศ. 2005 โคอิซูมิทำให้พรรค LDP คว้าชัยชนะในการเลือกตั้งเสียงข้างมากในรัฐสภาครั้งใหญ่ที่สุดครั้งหนึ่งในประวัติศาสตร์ญี่ปุ่นสมัยใหม่ โคอิซูมิยังได้รับความสนใจจากนานาชาติผ่านการส่งกองกำลังป้องกันตนเองญี่ปุ่นไปประจำการที่อิรัก และการเยือนศาลเจ้ายาซูกูนิ ซึ่งก่อให้เกิดความตึงเครียดทางการทูตกับจีนและเกาหลีใต้ โคอิซูมิลาออกจากการเป็นนายกรัฐมนตรีใน ค.ศ. 2006
แม้ว่าโคอิซูมิรักษาสถานะความไม่โดดเด่นเป็นเวลาหลายปีหลังออกจากตำแหน่ง แต่เขากลับได้รับความสนใจจากทั่วประเทศอีกครั้งใน ค.ศ. 2013 ในฐานะผู้สนับสนุนการเลิกใช้พลังงานนิวเคลียร์ในประเทศญี่ปุ่น หลังเกิดภัยพิบัติโรงไฟฟ้านิวเคลียร์ฟูกูชิมะใน ค.ศ. 2011 ซึ่งต่างจากมุมมองที่สนับสนุนพลังงานนิวเคลียร์โดยรัฐบาล LDP ที่ให้การสนับสนุนทั้งในระหว่างและหลังจากโคอิซูมิดำรงตำแหน่ง
ชีวิตช่วงต้น

โคอิซูมิเป็นนักการเมืองรุ่นที่สามในตระกูลโคอิซูมิ จุนยะ โคอิซูมิ พ่อของเขา เป็นอธิบดีในสำนักงานป้องกันของญี่ปุ่น (ปัจจุบันคือกระทรวงกลาโหม) และสมาชิกสภาผู้แทนราษฎร ส่วนโคอิซูมิ มาตาจิโร ปู่ของเขา ได้รับฉายา "รัฐมนตรีรอยสัก" เนื่องจากบนร่างกายมีรอยสักขนาดใหญ่ เขาดำรงตำแหน่งรัฐมนตรีว่าการกระทรวงไปรษณีย์และโทรคมนาคมในสมัยนายกรัฐมนตรีฮามางูจิและวากกัตสึกิ และเป็นผู้สนับสนุนการโอนกิจการไปรษณีย์ให้เป็นของเอกชนในระยะเริ่มแรก
โคอิซูมิเกิดที่โยโกซูกะ จังหวัดคานางาวะในวันที่ 8 มกราคม ค.ศ. 1942 โดยศึกษาที่โรงเรียนมัธยมโยโกซูกะ เขาจบการศึกษาด้านเศรษฐศาสตรบัณฑิตจากมหาวิทยาลัยเคโอ แล้วศึกษาต่อที่ยูนิเวอร์ซิตีคอลลิจลันเดินก่อนเดินทางกลับญี่ปุ่นในเดือนสิงหาคม ค.ศ. 1969 หลังจากบิดาเสียชีวิต
สมาชิกสภาผู้แทนราษฎร

จุนอิจิโร โคอิซูมิ เริ่มลงสมัครสมาชิกสภาผู้แทนราษฎรในการเลือกตั้งซ่อมแทนพ่อของเขาเองที่เสียชีวิต แต่ก็ไม่ได้รับเลือก จนกระทั่งปี 8.ศ. 1972 ได้รับเลือกในการเลือกตั้งทั่วไป และต่อมาได้เป็นรัฐมนตรีกระทรวงสาธารณสุขและสวัสดิการในปี 1988
เกษียณ

โคอิซูมิประกาศว่าจะลงจากตำแหน่งตามกฎของพรรคฯ ใน ค.ศ. 2006 และจะไม่เลือกผู้สืบทอดอย่างที่นายกรัฐมนตรีจากพรรคนี้เคยทำ จากนั้นในวันที่ 20 กันยายน ค.ศ. 2006 ชินโซ อาเบะได้รับเลือกให้เป็นหัวหน้าพรรคฯ ต่อจากโคอิซูมิ อาเบะขึ้นดำรงตำแหน่งนายกรัฐมนตรีต่อจากโคอิซุมิในวันที่ 26 กันยายน ค.ศ. 2006
โคอิซูมิยังคงอยู่ในสภานิติบัญญัติแห่งชาติผ่านสมัยบริหารของอาเบะและยาซูโอะ ฟูกูดะ แต่ประกาศเกษียณตนเองจากการเมืองในวันที่ 25 กันยายน ค.ศ. 2008 หลังการเลือกตั้งให้ทาโร อาโซเป็นนายกรัฐมนตรีเพียงไม่นาน เขายังคงถือครองที่นั่งในสภานิติบัญญัติแห่งชาติจนกระทั่งการเลือกตั้งครั้งถัดไปที่ชินจิโร ผู้เป็นบุตร ได้รับเลือกให้อยู่ในที่นั่งเดียวกันที่เป็นตัวแทนจังหวัดคานางาวะ เขต 11 ใน ค.ศ. 2009 ก่อนหน้านี้ โคอิซูมิสนับสนุนยูริโกะ โคอิเกะในการเลือกตั้งหัวหน้าพรรคฯ ในเดือนกันยายน ค.ศ. 2008 แต่โคอิเกะกลับชนะในอันดับสามที่มีคะแนนห่างไกลจากอันดับก่อนหน้า
นับตั้งแต่ลาออกจากการเป็นนายกรัฐมนตรี โคอิซูมิไม่เคยอนุมัติคำขอสัมภาษณ์หรือปรากฏตัวทางโทรทัศน์แม้แต่ครั้งเดียว แม้ว่าเขาจะเคยกล่าวสัมภาษณ์และมีปฏิสัมพันธ์ส่วนตัวกับนักข่าวก็ตาม
ชีวิตส่วนตัว

โคอิซูมิอาศัยอยู่ที่โยโกซูกะ จังหวัดคานางาวะ